**Kivonat**

**Készült:** Fehérgyarmat Város Önkormányzata Képviselő-testületének 2019. február 28-án megtartott **nyilvános** ülésének jegyzőkönyvéből

**FEHÉRGYARMAT VÁROS ÖNKORMÁNYZATA**

**KÉPVISELŐ-TESTÜLETÉNEK**

**3/2019.(III.04.)**

**önkormányzati rendelete**

Az önkormányzat 2019. évi költségvetéséről,

és végrehajtásának szabályairól

Fehérgyarmat Város Önkormányzata Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről szóló 1991. évi XX. törvény 138. § (1) bekezdés b) pontja, az államháztartásról szóló 2011. évi CXCV. törvény 23. § (1) bekezdése, 34. § (2) bekezdése, 97. § (2) bekezdése, Magyarország helyi önkormányzatairól szóló 2011. évi CLXXXIX. törvény 143. § (4) bekezdése, Magyarország 2019. évi központi költségvetéséről szóló 2018. évi L. törvény 60. § (1) és (4)-(6) bekezdése, a közszolgálati tisztviselőkről szóló 2011. évi CXCIX. törvény 234. § (3) bekezdés c) pontjában, 234.§ (4) bekezdésében kapott felhatalmazás alapján, az Alaptörvény 32 cikk (1) bekezdés f) pontjában kapott jogkörében eljárva, Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában meghatározott, a Képviselő-testület Szervezeti és Működési Szabályzatáról szóló 14/2014.(X.27.) önkormányzati rendelet (továbbiakban: SZMSZ) 1. melléklet II/1.a. pontjában biztosított véleményezési jogkörében eljáró Pénzügyi Bizottság, az SZMSZ 1. melléklet I/1.a. pontjában biztosított véleményezési jogkörében eljáró Intézmény-felügyeleti, Szociális, Közművelődési és Sport Bizottság, az SZMSZ 1. melléklet III/1.a. pontjában biztosított véleményezési jogkörében eljáró Ügyrendi Bizottság, az SZMSZ 1. melléklet IV/1.a. pontjában biztosított véleményezési jogkörében eljáró Városfejlesztési, Környezetvédelmi, és Műszaki Bizottság, véleményének kikérésével a következőket rendeli el:

**A költségvetés bevételei és kiadásai**

**1. §**

(1) A képviselő-testület az önkormányzat 2018. évi:

**a.** **Bevételi főösszegét** **7.901.085.300 forintban**

a.1.működési célú bevételt 2.584.348.352 forintban

a.2. felhalmozási célú bevételt 5.316.736.948 forintban

**b. Kiadási főösszegét 7.901.085.300 forintban**

b.1. működési célú kiadást 2.584.348.352 forintban

b.1.1. személyi juttatásokat 598.686.744 forintban

b.1.2. munkaadókat terhelő járulékokat és

szociális hozzájárulási adót 110.813.358 forintban

b.1.3. dologi kiadásokat 1.228.333.082 forintban

b.1.4. ellátottak pénzbeli juttatásait 104.002.247 forintban

b.1.5. egyéb működési célú kiadásokat 511.629.548 forintban

b.1.6. működési célú finanszírozási kiadásokat 30.883.373 forintban

b.2. felhalmozási célú kiadást 5.316.736.948 forintban

b.2.1. beruházásokat 4.705.040.907 forintban

b.2.2. felújításokat 581.289.225 forintban

b.2.3. egyéb felhalmozási kiadásokat 14.098.450 forintban

b.2.4. felhalmozási jellegű finanszírozási kiadásokat 16.308.366 forintban

**c. Költségvetési létszámkeret 119,8 főben**

**állapítja meg.**

(2) Az 1. §-ban megállapított kiadási és bevételi főösszegnek címek, alcímek, jogcím-csoportok, jogcímek szerinti részletezését az 1. melléklet tartalmazza. Az önállóan működő és gazdálkodó, valamint az önállóan működő költségvetési szervek külön-külön alkotnak egy-egy címet.

(3) Az (1) bekezdésben meghatározott költségvetési bevételek és kiadások kiemelt előirányzatonkénti megoszlását a 2. melléklet rögzíti.

(4) Az önkormányzat költségvetési mérlegét, a költségvetési egyenleg összegét a 3. melléklet tartalmazza

**Az önkormányzat bevételei**

**2. §**

(1) Az 1.§-ban megállapított bevételi főösszeg működési célú bevételeinek részletezését a 4. melléklet, a felhalmozási célú bevételek részletezését az 5. melléklet tartalmazza.

(2) Az önállóan működő és gazdálkodó, valamint az önállóan működő költségvetési intézményekbevételeit, valamint a fenntartói támogatásokat a 6. melléklete rögzíti.

(3) Az önkormányzat bevételeit forrásonként a 7. melléklet tartalmazza.

(4) Fehérgyarmat Város Önkormányzata 2019. évi költségvetésének központi költségvetésből származó forrásait a 8. melléklet, ennek további részletezését a 9. melléklet tartalmazza.

**Az önkormányzat kiadásai**

**3. §**

(1) Az 1.§-ban megállapított kiadási főösszeg működési célú kiadásainak részletezését 4. melléklet, a felhalmozási célú kiadások részletezését az 5. melléklet tartalmazza.

(2) Az önállóan működő és gazdálkodó, valamint az önállóan működő költségvetési intézmények, valamint a (címenkénti) kiadásait – ezen belül kiemelt előirányzatait - a 6. melléklet tartalmazza.

(3) Az önkormányzat költségvetésének működési jellegű feladatainak kiadásait – ezen belül kiemelt előirányzatait - a 10. melléklet rögzíti.

(4) A felhalmozási kiadásokat feladatonként, célonként (beruházás, felújítás és egyéb felhalmozási kiadások bontásban) a 11. melléklet tartalmazza.

(5) Az európai uniós forrásból finanszírozott támogatással megvalósuló programok, projektek bevételeit, kiadásait, valamint az önkormányzaton kívüli ilyen projektekhez történő hozzájárulásokat a 12. melléklet tartalmazza.

(6) Az önkormányzat 2019. évi előirányzat-felhasználási ütemtervét a 13. melléklet tartalmazza.

(7) A képviselő-testület az intézmények pénzellátási tervét a 14. melléklet szerint hagyja jóvá.

(8) A képviselő-testület a közvetett támogatásokat, azok jellege, mértéke, összege, illetve kedvezményezettje szerinti részletezettséggel a 15. mellékletben foglaltak szerint hagyja jóvá.

(9) A képviselő-testület a több éves kihatással járó kötelezettségek (feladatok) előirányzatait éves bontásban a 16. melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

(10) Az önkormányzat hosszú lejáratú hitel, és pénzügyi lízing tartozását a 17. melléklet, adósságot keletkeztető ügyletekből adódó kötelezettségeinek alakulását a 18. melléklet, tartalmazza.

(11) Az önkormányzat azon fejlesztési céljait, amelyek megvalósításához a Stabilitási tv. szerint adósságot keletkeztető ügylet megkötése válik vagy válhat szükségessé a 19. melléklet tartalmazza.

(12) Az önkormányzat kötelező, nem kötelező és államigazgatási feladatait az önkormányzat és a költségvetési szervek vonatkozásában a 20-24. mellékletek szemléltetik.

**A költségvetés végrehajtásának szabályai**

**4. §**

(1) Az önállóan működő és gazdálkodó költségvetési szerv vezetője köteles a tartozásállományról havonta adatot szolgáltatni.

(2) A (3) bekezdésben megjelölt költségvetési szerv az általa elismert tartozásállomány tekintetében nemleges adat esetén is – havonta a tárgyhó 25-i állapotnak megfelelően, tárgyhó 26-ig a Jegyző részére köteles adatszolgáltatást teljesíteni.

**5. §**

(1) A képviselő-testület a jóváhagyott kiadási előirányzatok közötti átcsoportosítás jogát fenntartja magának.

(2) Az év közben engedélyezett központi támogatások felhasználásáról, valamint az önkormányzat költségvetési rendeletének módosításáról a képviselő-testület a jegyző által történő előkészítés után, a polgármester előterjesztése alapján szükség szerint dönt.

**6.§**

(1) Az önállóan működő és gazdálkodó költségvetési szervek rendeletben meghatározott bevételi és kiadási előirányzatai felett az intézményvezetők előirányzat-felhasználási jogkörrel rendelkeznek.

(2) Az (1) bekezdésben meghatározott költségvetési szervek a többletbevételük terhére is csak a forrásképződés mértékének, illetve ütemének figyelembe vételével, és az intézmény biztonságos működésének szem előtt tartásával - előirányzat-változtatási kérelem jóváhagyását követően- vállalhatnak kötelezettséget.

(3) Az (1)-(2) bekezdések szerinti előirányzat-módosítás többlet működési költségvetési támogatási igénnyel sem a költségvetési évben, sem a következő évben nem járhat.

(4) A költségvetési intézmény vezetője az (1)-(2) bekezdések szerinti előirányzat-módosítás során tartós, a költségvetési évet meghaladó időtartamú kötelezettséget nem vállalhat.

(5) A ténylegesen teljesített intézményi saját bevételeknél a jóváhagyott előirányzattól való elmaradása többlettámogatással nem járhat, ezért ebben az esetben – legfeljebb az elmaradás mértékével - a kiadási előirányzatot csökkenteni kell.

(6) Az intézményeket nem illeti meg az intézményi feladatellátáshoz kapcsolódó olyan nettó (azaz az indokolt kiadással csökkentett) bevétel összege, amely alultervezésből származik, továbbá a három hónapon túli üres állások bérmaradványa.

(7) A költségvetési intézmények költségvetési támogatása csak alaptevékenységre, és az ezzel összefüggő kiadásokra használható fel.

(8) Az önkormányzat felügyelete alá tartozó költségvetési szervek a többletbevételük terhére, a felhalmozási jellegű kiadási előirányzataikat saját hatáskörben nem emelhetik fel, csak a képviselő-testület jóváhagyását követően.

(9) Az önállóan működő és gazdálkodó költségvetési szerv vezetője a saját hatáskörben végrehajtott előirányzat-módosításról 15 napon belül köteles a Jegyzőt tájékoztatni.

(10) Az önkormányzat működési költségvetésében tervezett polgármesteri keret összege 2.203.550Ft (reprezentáció: 500.000Ft, munkaadót terhelő járulékok: 203.550Ft, dologi kiadás: 700.000Ft, egyéb működési célú kiadás: 800.000Ft), melynek felhasználásáról a Polgármester rendelkezik.

(11) A normatív támogatás –intézményi adatszolgáltatáson alapuló- megigényléséért, amennyiben az eltérés elszámoláskor a 5%-ot meghaladja, az intézmény vezetője a felelős. Év közben az állami normatíva lemondás összege az 500.000 forintot eléri, az összeg az intézmény fenntartói támogatását csökkenti. Ha a lemondás feladat elmaradásból ered a lemondás teljes összege csökkenti a fenntartói támogatást.

**7. §**

(1) Az önállóan működő és gazdálkodó, valamint az önállóan működő (részben önállóan gazdálkodó) költségvetési intézmények vezetői kötelesek törekedni a takarékos gazdálkodásra, bevételeik céltudatos növelésére.

(2) A feladatelmaradásból származó –személyi és dologi- megtakarításokról az intézményvezető köteles a jegyzőt értesíteni, aki gondoskodik az előirányzatok zárolásáról.

(3) A költségvetési szervek vezetői a kötelező bérelemeken felüli, munkáltatói döntésen alapuló juttatásokra, egyéb pótlékokra kötelezettségvállalást nem tehetnek, ezekhez a juttatásokhoz a képviselő-testület fedezetet nem biztosít.

(4) A képviselő-testület által jóváhagyott kiemelt előirányzatokat valamennyi költségvetési szerv vezetője köteles betartani. Az előirányzat-túllépés fegyelmi felelősséget von maga után.

(5) A költségvetési szervek vezetői nem kötelező önkormányzati feladatokat csak a képviselő- testület előzetes hozzájárulásával vállalhatnak.

(6) Az önállóan működő és gazdálkodó költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

**8. §**

(1) A költségvetési szervek pénzellátásáról a polgármesteri hivatal köteles gondoskodni.

(2) A képviselő-testület elrendeli, hogy kötelezettségvállalás, valamint a kiadások teljesítése csak a ténylegesen befolyt bevételek mértékéig teljesíthető. A kötelezettségvállalásra jogosult személyek fegyelmi felelősséggel tartoznak ennek betartásáért.

**9. §**

(1) A rendelet 10. mellékletében meghatározott előirányzatok felhasználásáról az SZSZM alapján a képviselő-testület illetve a polgármester dönt.

(2) A keretösszegként meghatározott előirányzatok igénylésének szabályait, felosztásának módját, a megállapított összegek folyósításának rendjét és feltételeit a hatáskörrel rendelkező szerv –amennyiben azt rendelet külön nem szabályozza– e rendelet hatályba lépését követő 60 napon belül köteles meghatározni, és helyben szokásos módon közzétenni.

(3) A képviselő-testület rendelkezik az alábbi előirányzatok felett, és dönt a támogatások elosztásáról: a) Sportszervezetek támogatása

b) Társadalmi szervezetek támogatása.

(4) Csak azok a társadalmi szervezetek, egyesületek, civil szervezetek, alapítványok kaphatnak támogatást, akik a kapott támogatás felhasználásának ellenőrzését biztosítják. A támogatáshoz megállapodást kell készíteni. Az a szervezet, aki a 2018. évi támogatásról elszámolási kötelezettségének nem tett eleget 2019. évben nem kaphat támogatást.

(5) A különböző szervezetek, egyesületek, alapítványok részére nyújtott támogatások felhasználását a szakmailag illetékes iroda köteles dokumentáltan ellenőrizni. Amennyiben az önkormányzati támogatás kedvezményezettje a kapott támogatást nem célirányosan használta fel, a támogatás teljes összegét köteles az önkormányzat bankszámlájára haladéktalanul visszautalni.

(6) Az önkormányzat költségvetéséből nyújtott, nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatukat az önkormányzat honlapján közzé kell tenni, legkésőbb a döntés meghozatalát követő hatvanadik napig.

(7) A közzétételre nem kerül sor, ha a (6) bekezdésben meghatározott határidő előtt a támogatást visszavonják vagy arról a kedvezményezett lemond.

**A költségvetési forráshiány fedezetéről, a likviditás biztosításáról**

**10. §**

(1) A képviselő-testület elrendeli, hogy a 7. melléklet 1.5. pontjában megjelölt összegben a működési kiadások fedezetének megteremtése érdekében a polgármesteri hivatal készítse elő a pályázatot a helyi önkormányzatok működőképessége megőrzését szolgáló önkormányzati fejezeti tartalék előirányzatra, valamint a 7. melléklet 8.3. pontjában megjelölt összegben a pénzintézethez benyújtandó hitelkérelmet.

(2) Az (1) bekezdés szerinti intézkedések megtételéről, a támogatási igény kimunkálásáról, valamint a hitelkérelem határidőben történő benyújtásáról a polgármester gondoskodik, külön képviselő-testületi döntés alapján.

**Vegyes és záró rendelkezések**

**11. §**

(1) Az önkormányzati kitüntetések alapításáról és adományozásuk rendjéről szóló rendeletben 7/2016.(V.02.) önkormányzati rendelet – foglalt kitüntetésekkel járó pénzjutalom

2019. évi nettó összege:

„Pro Urbe” Emlékplakett 298.000 Ft/kitüntetett

„Kiemelkedő Munkáért” - kitüntetés 223.500 Ft/kitüntetett

(2) Az egyes szociális ellátások helyi szabályairól szóló rendeletben -2/2015.(II.23.) Önk. rendelet- foglalt iskolakezdési támogatás 2019. évi összege:

1. középiskolai tanuló esetén 15.000 Ft/fő
2. felsőoktatási intézmény hallgatója esetén 20.000 Ft/fő

(3) A Képviselő- testület a Polgármesteri Hivatal köztisztviselőinek illetményalap összegét 2019. évben 50.450 Ft-ban, illetménykiegészítését felsőfokú végzettségű köztisztviselő esetében az alapilletmény 30%-ban, középfokú végzettségű köztisztviselő esetében az alapilletmény 20%-ban határozza meg. A béremelés és illetménykiegészítés fedezetét az önkormányzat saját forrásai terhére a hivatal költségvetésében biztosítja.

(4) Az önkormányzat irányítása alá tartozó intézményekben foglalkoztatottakat megillető bankszámla-hozzájárulás mértéke 2019. évben havonta nettó 1.000 forint, melynek összegét az intézmények költségvetésében biztosítja. Ha a jogviszony tárgyév közben keletkezik, illetve szűnik meg akkor a foglalkoztatott részére az időarányos rész jár.

**12. §**

Ez a rendelet a kihirdetését követő napon lép hatályba.

**/Dr.** **Péter Csaba s.k./ /dr. Kovács Attila s.k./**

**polgármester jegyző**

A kivonat hiteles:

Fehérgyarmat 2019. február 28.















































